Diari Oficial de la Generalitat Valenciana


Sumari del DOGV 7604, del 31-08-2015 (2015/7217)

RESOLUCIÓ de 25 d'agost de 2015, de la Conselleria d'Educació, Investigació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Acadef, a Alacant.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7604

Data del DOGV
:   31-08-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7217


Data del document
:   25-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Alacant
    * centre d'ensenyament

RESOLUCIÓ de 25 d'agost de 2015, de la Conselleria d'Educació, Investigació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Acadef, a Alacant. [2015/7217]  
L'expedient s'ha iniciat a instàncies de Asociación Académica de Entrenadores de Fútbol (Acadef), en sol·licitud d'autorització per a l'obertura i el funcionament d'un centre docent privat de nova creació d'ensenyances esportives, denominat Acadef, a Alacant.  
La Direcció General de Centres i Personal Docent va emetre l'informe favorable de 25 de març de 2015 respecte a la proposta d'instal·lacions i ús educatiu dels espais que reflecteix la documentació tècnica presentada, ja que compleix els requisits que estableix el Reial Decret 320/2000, de 3 de març (BOE 29.03.2000).  
Vista la proposta de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions. El centre Acadef estarà ubicat en les instal·lacions del centre privat d'Educació Infantil, Primària i Secundària Santa María del Carmen d'Alacant (codi del centre: 12691304), i haurà d'impartir les seues ensenyances en un horari compatible amb el dit centre.  
Vist l'informe de la Inspecció d'Educació respecte a la compatibilitat horària de funcionament i objectius, continguts i criteris d'avaluació, de conformitat amb la normativa aplicable.  
Vist el compromís de la titularitat del centre de presentar la relació del professorat i de les titulacions respectives abans del començament del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 1363/2007, de 24 d'octubre, que estableix l'ordenació general de les ensenyances esportives de règim especial (BOE 08.11.2007); el Reial Decret 320/2000, de 3 de març, que estableix els títols de Tècnic Esportiu i Tècnic Esportiu superior en les especialitats de Futbol i Futbol Sala, aprova les corresponents ensenyances mínimes i regula les proves i els requisits d'accés a estes ensenyances (BOE 29.03.2000), especialment el seu annex VI, que regula els requisits mínims dels centres de formació dels tècnics d'estes especialitats, i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 09.04.1992), modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 10 d'agost de 2015 i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell, resolc:  
  
  
Primer  
Autoritzar l'obertura i el funcionament del centre docent privat de nova creació que s'indica a continuació, atenent les característiques, les ensenyances i la capacitat màxima que s'hi assenyalen:  
Codi del centre: 92715964.  
Denominació genèrica del centre: centre autoritzat d'ensenyances esportives.  
Denominació específica del centre: Acadef.  
Titular: Asociación Académica de Entrenadores de Fútbol (Acadef).  
Domicili: carrer de la Mare Elisea Oliver, número 2.  
Localitat: Alacant (03011).  
Província: Alacant.  
Ensenyances i capacitat màxima que s'autoritzen:  
Ensenyances esportives de grau mitjà:  
- 1 cicle inicial i 1 cicle final de Futbol (codi de l'ensenyança: 908 122 34083), amb 33 llocs escolars cada cicle.  
Ensenyances esportives de grau superior:  
- 1 cicle de grau superior de Futbol (codi de l'ensenyança: 216 438 34595), amb 34 llocs escolars.  
  
Segon  
S'adscriu el centre autoritzat d'ensenyances esportives Acadef al centre integrat públic de Formació Professional Complex Educatiu de Cheste, de la localitat de Cheste (codi 19165879), a efectes acadèmics i administratius.  
  
Tercer  
El centre haurà de presentar la relació del professorat i les titulacions adequades per a les ensenyances que s'autoritzen davant de la direcció territorial corresponent, per a l'aprovació abans de l'inici de les activitats educatives, amb un informe previ favorable de la Inspecció Educativa.  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
La present resolució tindrà efectes des de la data en què es dicta; no obstant això, els seus efectes acadèmics s'han de considerar referits al curs escolar 2015-2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Comunitat Valenciana.  
  
València, 25 d'agost de 2015.- El conseller d'Educació, Investigació, Cultura i Esport: Vicent Marzà Ibáñez.